Lide Urrestarazu

Lide Urrestarazu Agirre (Ordizia, Gipuzkoa, 1999ko martxoaren 3a) mendi lasterkaria da.  

 Biografia 
Txikitan hasi zen atletismoan Ordiziako Txindoki taldean. Gehienbat krosean eta iraupen probatan ibiltzen zen beste zenbait neskarekin. Espainiako Txapelketetako hainbat probatara joan zen, medikuntzako ikasketekin hasi zenean ostera, bakarrik entrenatzen hasi behar izan zuen. Emakume euskaldunak erreferente nagusi izan dira Liderentzat mendi lasterketetan, Oihana Kortazar zein Oihana Azkorbebeitia. 

 Ibilbidea 
2021ean Gaikar mendi taldekoekin Sevillara joan zen. Ordura arte, bakarrik entrenatzen zen, eta haien gonbita jaso zuen denboraldia osatu eta Espainiako Kopako lehen probara joateko. Lasterketa ondo atera zitzaion: laugarren amaitu zuen, eta lehena etorkizuneko mailakoen artean. 

Handik bi astera, Espainiako Txapelketak ziren, eta euskal selekzioaren deia jaso zuen.Hamargarren postuan amaitu zuen. Emaitza ikusita, Espainiako Kopa osoan lehiatzeko aukera eskaini zioten. Gero, Kanaria Uhartean eta Malagan jokatu zituen Espainiako Kopako beste bi proba, eta Gorbeia Suzien mendi lasteketan, Andorran eta Limonsen (Italia) Munduko Kopakoak.

2023an XVII. Camille Extreme irabazi zuen 32 kilometro eta 2.000 metroko desnibel positiboko ibilbidea. Ainara Alcuaz eta Izaskun Sanzekin osatu zuen podiuma.  

2023ko irailaren 9an Sorginen Lasterketa irabazi zuen. Egun sargori, heze eta beroan, Atxondoko plazatik irtenda, 21 km.eta 1700 metroko desnibel positiboko ibilbidea egiteko 02:25:18 denbora behar zan zuen.

2023ko urriaren 7an Anboto Kilometro Bertikalean Arrazolatik hasi eta haitzetan gora Anbotoko tontorrerako lasterketan emakumeen kategorian Lide Urrestarazu (00:48:37) ordiziarrak irabazi zuen txapelketa. 2. postuan Oihana Azkorbebeitia (00:50:27) heldu zen eta hirugarrena Ainhoa Lendinez (00:51:41) izan zen.

2024ko otsailaren 2an Munduko Kopako Acantilados del Norte lehen proba, Skyrunner World Series-eko lehen lasterketa irabazi zuen euskal selekzioarekin. 29 kilometroko proba (2.250 metroko desnibelarekin) 3:04:39 denborarekin osatu zuen. Emakumezkoen podiuma beste bi euskaldunek osatu zuten: 2. Naiara Irigoien (3.06.2) eta hirugarren Oihana Kortazar (3.10.26).

Bere lehen Zegama-Aizkorrin bosgarren postua lortu zuen, eta 2024ko ekainaren 15ean, Madeiran Euskal Selekzioarekin egon zen, baina orkatila bihurritu zuen 15. kilometroaren inguruan, eta lasterketa utzi behar izan zuen. 

 Palmaresa 

 2015ean Garinen (Beasain). 3. postua. link=Archivo:Bronze_medal_icon.svg|15x15px 

 2016an Idiazabalgo Axari Trail 16km.ko proban 1. postua. Euskal Herriko txapelduna. link=Archivo:Gold_medal_icon.svg|15x15px 
 2021ean Espainiako Kopa CXMTRAIL Algámitasen, Sevillan. 4. postua.
 2021ean  Espainiako Kopan Malagan 3. postua. link=Archivo:Bronze_medal_icon.svg|15x15px 

 2021ean Gorbeia Suzien 31K 2021 proban. emakumezkoetan 3. postua. link=Archivo:Bronze_medal_icon.svg|15x15px 
 2023an XVII. Camille Extremen 1. postua, Txapelduna. link=Archivo:Gold_medal_icon.svg|15x15px  
 2023ko irailaren 9an Sorginen lasterketan 1. postua, Txapelduna. link=Archivo:Gold_medal_icon.svg|15x15px 
 2023ko urriaren 7an Anboto Kilometro Bertikalean 1. postua, Txapelduna. link=Archivo:Gold_medal_icon.svg|15x15px  
 2024ko otsailaren 2an Munduko Kopako Acantilados del Norte lehen proban, 1. postua, Txapelduna. link=Archivo:Gold_medal_icon.svg|15x15px  
 2024ko azaroaren 3an Malaysiako Kaylas Penang mendi maratoian, 1. postua, Txapelduna. link=Archivo:Gold_medal_icon.svg|15x15px 
 2025eko irailaren 27an Gorbeia Suzien mendi lasterketa, 1. postua, Txapelduna. link=Archivo:Gold_medal_icon.svg|15x15px eta probako errekorra.

 Erreferentziak 

 Kanpo estekak 
 Mendi lasterketetan ziurtatuta dago euskal emakumeen geroa Berria, 2021.11.02

Kategoria:Gipuzkoako mendi lasterkariak
Kategoria:Ordiziarrak
Kategoria:Emakume mendi lasterkariak